ร้านเพื่อนสาวคนสวย อยู่ในโซนหมู่บ้านแพนกวิ้นคันคลอง
เลี้ยวจากเเยกโรงแรมเชียงใหม่ภูคำไปทาง700ปี ผ่านเซเว่นไปสัก1โค้ง จะเจอทางเข้าหมู่บ้านแพนกวิ้นทางซ้ายมือ

ร้านอยู่ด้านในสุด สามารถจอดรถยนต์หน้าร้านได้4-5คัน

ร้านอาหารเล็กๆ เลือกใช้วัตถุดิบที่คัดสรรมาอย่างดี
ออแกนิก และเป็นผลิตภัณฑ์จากชุมชน
มีเมนูพิซซ่า ลาซาญญ่า สปาเก็ตตี้ และอื่นๆตามแต่คนทำจะครีเอท
ของหวานก็มีบราวนี่ อร่อยนุ่มชุ่มชอคโกแลตมากก ฟินจริงๆขอแนะนำ
คุ้กกี้ชอคชิพ ชอทเบรทรูปต่างๆ
และที่เด็ดคือไอติมสปาเก็ตตี้ค่ะ

เป็นไอติมนมหอมๆ บีบเป็นเส้นคล้ายสปาเก็ตตี้ มีวิปครีม ราดซอสสตอเบอรี่สดทำเอง
อร่อยยยมากกก หากินที่อื่นไม่ได้เลยนะเนี่ยยยย

อาหารของร้านนี้ทำสดใหม่ทุกจาน แถมยังทำให้เห็นเลยค่ะ
เอาตั้งแต่ขั้นตอนการนวดแป้งแต่งหน้าพิซซ่า หรือนวดแป้งรีดเส้นพาสต้า
ระหว่างรอก็ดูคนทำๆไปเพลินดี

ในร้านเล็กๆ มีเคาท์เตอร์นั่งล้อมส่วนทำอาหาร
และมีโต๊ะนั่งด้านนอก บรรยากาศดีค่ะ
บางวันมีรายการพิเศษเช่นmovie nightด้วย

ต้องหาโอกาสมาลองให้ได้น้าาาา 